ส.ส.ท.เผย อดิศักดิ์-วิลาสินี ผ่านการคัดเลือก รอบที่ 1 สรรหาตำแหน่งผู้อำนวยการ
วันนี้ (28 มิ.ย.2560) คณะกรรมการสรรหาผู้อำนวยการ องค์การกระจายเสียงและแพร่ภาพสาธารณะแห่งประเทศไทย (ส.ส.ท.) ประกาศรายชื่อผู้สมัครที่ผ่านการคัดเลือก รอบที่ 1 ในการสรรหาเข้าดำรงตำแหน่งผู้อำนวยการ ส.ส.ท.จำนวน 2 ราย ได้แก่ นายอดิศักดิ์ ลิมปรุ่งพัฒนกิจ และ รศ.ดร.วิลาสินี พิพิธกุล เพื่อเสนอรายชื่อต่อคณะกรรมการนโยบายดำเนินกระบวนการคัดเลือกรอบสุดท้ายต่อไป หลังจากดำเนินกระบวนการคัดเลือก รอบที่ 1 ตามข้อ 9.1 แห่งข้อบังคับ ส.ส.ท.ว่าด้วย หลักเกณฑ์ วิธีการรับสมัคร และการสรรหาผู้อำนวยการ ส.ส.ท. พ.ศ. 2560ทั้งนี้ ส.ส.ท.ได้ประกาศรับสมัครบุคคลเพื่อรับการสรรหาเข้าดำรงตำแหน่งผู้อำนวยการ เมื่อวันที่ 5 เมษายน – 4 พฤษภาคม 2560 และขยายเวลารับสมัครออกไปถึงวันที่ 2 มิถุนายน 2560 มีผู้สมัครทั้งสิ้น 9 ราย และยื่นหนังสือแสดงความประสงค์ถอนตัว 2 ราย คงเหลือผู้สมัครเข้าแสดงวิสัยทัศน์ และรับการสัมภาษณ์ทั้งสิ้น 7 ราย ในวันที่ 28 มิถุนายน 2560 ดังนี้ นายอนุสรณ์ ศิริชาติ นายพัชระ สารพิมพา นายสุพจ จริงจิตร นายวุฒิกร ทิวะศศิธร นายอดิศักดิ์ ลิมปรุ่งพัฒนกิจ นายอนุพงษ์ ไชยฤทธิ์ และ รศ.ดร.วิลาสินี พิพิธกุล
ส.ส.ท.ประกาศรายชื่อผู้สมัครที่ผ่านการคัดเลือก รอบที่ 1 ในการสรรหาเข้าดำรงตำแหน่งผู้อำนวยการ ส.ส.ท.จำนวน 2 ราย ได้แก่ นายอดิศักดิ์ ลิมปรุ่งพัฒนกิจ และ รศ.ดร.วิลาสินี พิพิธกุล
ThaiPBSnews,ThaiPBS,ไทยพีบีเอส,ข่าวไทยพีบีเอส,ส.ส.ท.,องค์การกระจายเสียงและแพร่ภาพสาธารณะแห่งประเทศไทย